बुधबारसम्ममा सबै जिल्लामा केन्द्रीय प्रतिनिधि खटाइने भनिए पनि सोही दिन पार्टी कार्यालयबाट फोरम लोकतान्त्रिकनिकटका विद्यार्थीलाई समेत समेटेर अधिवेशनको प्रक्रिया अघि बढाउनु भनेपछि अधिवेशन प्रकृया अन्योलमा परेको हो। नेविसंघको १२ औं महाधिवेशनका लागि केन्द्रीय समितिले पारित गरी पार्टीमा बुझाएको विधान अनुमोदन नहुँदा संगठनको सदस्य बन्न ३२ वर्षे उमेर हद लगाउने वा नलगाउने भन्ने विषयलाई लिएर विवाद कायमै छ। ११ औं महाधिवेशनले आगामी महाधिवेशनमा संगठनमा ३२ वर्ष उमेर कटेकाले सदस्य बन्न नपाउने प्रावधान राखेको थियो।
